**Komet Hale–Bopp** (Tulisan Jawi: كومت هيل-بوڤ; gelaran formal **C/1995 O1**) ialah komet yang mungkin diperhatikan secara meluas pada abad ke-20 dan salah satu yang paling cerah pernah dilihat untuk banyak dasawarsa.

Komet ini ditemui pada 23 Julai 1995 secara berasingan oleh Alan Hale dan Thomas Bopp, sebelum ia boleh dilihat dengan mata kasar di Bumi. Walaupun meramalkan kecerahan maksimum komet baru dengan tahap kepastian yang jelas adalah sukar, Hale–Bopp memenuhi atau melebihi kebanyakan ramalan ketika ia melewati perihelion pada 1 April 1997. Ia boleh dilihat dengan mata kasar untuk rekod selama 18 bulan, dua kali lebih lama berbanding pemegang rekod sebelumnya, Komet Besar 1811. Oleh itu, Hale–Bopp juga dikenali sebagai Komet Besar 1997.

Penemuan
--------

Komet menjadi pemandangan yang mengagumkan pada awal 1997.
Pada 23 Julai 1995, Alan Hale dan Thomas Bopp telah menemui komet ini, kedua-duanya di Amerika Syarikat.

Hale telah meluangkan banyak masa beliau untuk mencari komet tetapi tidak berjaya dan menjejaki komet yang dikenali melalui lorong masuk di New Mexico sebelum beliau terlihat komet Hale–Bopp sejurus selepas waktu tengah malam. Komet itu mempunyai magnitud ketara 10.5 dan terletak berdekatan dengan gugusan glob M70 di buruj Pemanah. Hale menyatakan bahawa tiada objek langit dalam lain yang berhampiran M70. Beliau kemudiannya merujuk direktori komet yang diketahui lalu mendapati bahawa komet itu masih belum diketahui di kawasan langit itu. Setelah beliau menetapkan bahawa objek yang ditemui itu bergerak secara relatif pada latar bintang, beliau mengirimkan e-mel kepada Biro Pusat Telegram Astronomi (CBAT), gedung penjelasan untuk penemuan astronomi.

Bopp bersama rakannya keluar berdekatan Stanfield, Arizona untuk memerhati gugusan bintang dan galaksi apabila beliau secara tidak sengaja ternampak komet itu melalui kanta mata teleskop rakannya. Beliau tersedar mungkin beliau melihat sesuatu yang baru, seperti Hale, apabila beliau memeriksa peta bintangnya untuk menentukan jika ada objek langit dalam yang lain berdekatan dengan M70 dan mendapati ia tidak ada. Beliau menghubungi CBAT melalui telegram Western Union. Brian G. Marsden yang merupakan pengarah di biro itu sejak 1968, ketawa, sambil berkata, "Tiada sesiapa menghantar telegram lagi. Maksud saya, apabila waktu telegram itu tiba, Alan Hale telah pun mengirim e-mel kepada kami tiga kali dengan koordinat yang dikemas kini."

Pada pagi berikutnya, ia disahkan bahawa komet yang dijumpai merupakan yang baru dan ia diberi designasi C/1995 O1. Penemuannya diumumkan dalam pekeliling 6187 Kesatuan Astronomi Antarabangsa.

Pemerhatian awal
----------------

Kedudukan orbit Hale–Bopp telah dihitung sebagai 7.2 unit astronomi (AU) dari Matahari, meletakkannya di antara Musytari dan Zuhal, dan setakat ini ia adalah komet dengan jarak yang paling jauh dari Bumi yang pernah ditemui oleh amatur. Kebanyakkan komet pada jarak ini sangatlah malap dan tidak menunjukkan aktiviti yang boleh dicerap, tetapi Hale–Bopp sudah mempunyai koma boleh amati. Satu imej yang diambil oleh Teleskop Anglo-Australia (AAT) pada 1993 mendapati untuk menunjukkan komet tanpa disedari kemudiannya berada 13 AU dari Matahari, satu jarak di mana kebanyakan komet pada dasarnya tidak dapat diperhati (komet Halley 100 kali lebih malap pada jarak yang sama dari Matahari). Analisis kemudiannya menunjukkan bahawa nukleus kometnya mempunyai garis pusat 60±20 kilometer, kira-kira enam kali lebih besar saiz Halley.

Jaraknya yang jauh dan aktivitinya yang mengejutkan menunjukkan Hale–Bopp mungkin menjadi sangat terang apabila ia mencecah perihelion pada 1997. Walau bagaimanapun, ahli sains komet masih berwaspada – komet boleh menjadi sangat tidak diduga dan banyak mempunyai letusan besar pada jarak jauh sahaja untuk mengurangkan kecerahannya nanti. Misalnya, komet Kohoutek pada 1973 telah disebut-sebut sebagai 'komet abad ini' dan ternyata ia tidak mengagumkan.

Perihelion
----------

Evolusi komet yang diambil oleh Teleskop Angkasa Hubble ketika ia menghampiri perihelion.
Hale–Bopp menjadi boleh dilihat pada mata kasar pada Mei 1996 dan walaupun kadar kecerahannya berkurangan dengan ketara pada separuh akhir tahun itu, ahli sains masih optimistik bahawa ia akan menjadi sangat terang. Ia juga sejajar terlalu rapat dengan Matahari untuk diperhatikan pada Disember 1996, tetapi apabila ia muncul semula pada Januari 1997, ia telah pun cerah secukupnya untuk dilihat oleh sesiapa walaupun dari bandar besar dengan langit yang dicemari cahaya.

Internet menjadi satu fenomena yang berkembang pada ketika itu dan pelbagai laman sesawang yang menjejak kemajuan komet dan menyediakan imej harian dari serata dunia menjadi sangat terkenal. Internet memainkan peranan yang besar dalam menggalakkan minat orang awam terhadap komet Hale–Bopp di mana keadaan ini belum pernah jadi sebelumnya.

Apabila komet menghampiri Matahari, ia terus menjadi terang, bersinar dalam magnitud kedua pada bulan Februari dan menunjukkan pasangan ekor yang berkembang; ekor gas biru menunjuk terus dari Matahari dan ekor debu kekuningan melengkung jauh di sepanjang orbitnya. Pada 9 Mac, gerhana bulan berlaku di China, Mongolia dan timur Siberia membenarkan pemerhati di situ untuk melihat komet pada waktu siang. Hale–Bopp berada paling dekat dengan Bumi pada 22 Mac 1997 dengan jarak 1.315 AU.

Setelah melepasi perihelion pada 1 April 1997, komet itu berkembang menjadi pemandangan yang menakjubkan. Ia menyinar lebih terang berbanding mana-mana bintang kecuali Sirius dan ekor debunya menjangkau 40–45 darjah merentasi langit. Komet itu boleh dilihat dengan jelas sebelum langit menjadi semakin gelap setiap malam dan ketika banyak komet besar berhampiran Matahari ketika melewati perihelion, komet Hale–Bopp boleh dilihat sepanjang malam oleh para pemerhati di hemisfera utara.

Selepas perihelion
------------------

Selepas melepasi perihelion, komet Hale–Bopp bergerak ke hemisfera cakerawala selatan. Komet itu kurang menarik bagi para pemerhati di hemisfera selatan tetapi mereka yang berada di selatan dapat melihat komet itu memudar secara beransur-ansur dari pandangan pada separa kedua tahun 1997. Pemerhatian mata kasar terakhir telah dilaporkan pada Disember 1997, bermakna komet itu tetap boleh dilihat tanpa bantuan untuk 569 hari atau kira-kira 18 setengah bulan. Rekod sebelumnya ditetapkan oleh Komet Besar 1811, yang boleh dilihat dengan mata kasar untuk kira-kira 9 bulan.

Hale–Bopp terus memudar ketika ia suram, tetapi ia masih boleh dijejaki oleh ahli falak. Pada Oktober 2007, 10 tahun selepas perihelion dan pada jarak 25.7 AU dari Matahari, komet itu masih aktif yang didorong oleh pengesanan koma yang dipacu oleh CO. Imej-imej yang diambil oleh Balai Cerap Angkasa Herschel pada 2010 mencadangkan bahawa komet Hale–Bopp dilitupi oleh lapisan ibun segar.

Komet itu sekali lagi dikesan pada Disember 2010 apabila ia 30.7 AU dari Matahari dan pada 7 Ogos 2012 dengan jarak 33.2 AU. Ahli falak menjangkakan komet itu akan tetap boleh dilihat dengan teleskop besar sehingga mungkin 2020, di mana ia akan mendekati magnitud ke-30. Pada masa itu, ia akan menjadi sangat sukar untuk membezakan komet itu daripada sejumlah besar galaksi jauh yang mempunyai kecerahan serupa.

Perubahan orbit
---------------

Hale–Bopp di perihelion pada 1 April 1997
Komet ini mungkin membuat perihelion sebelum ini pada 4,200 tahun yang lalu, pada Julai 2215 BCE. Anggaran terdekatnya dengan Bumi adalah 1.4 AU dan ia mungkin diperhatikan pada zaman Mesir Purba ketika pemerintahan dinasti keenam Firaun Pepi II (pemerintahan: 2247 – c.2216 BCE). Piramid Pepi di Saqqara mengandungi teks yang merujuk kepada "bintang-nhh" sebagai pendamping firaun di syurga, di mana "nhh" merupakan hieroglif untuk rambut panjang.

Hale–Bopp mungkin mengalami pelanggaran berhampiran Musytari pada awal Jun 2215 BCE, yang mungkin menyebabkan perubahan dramatik dalam orbitnya dan 2215 BCE mungkin telah menjadi laluan pertama melalui Sistem Suria dalam. Orbit semasa komet hampir berserenjang dengan satah ekliptik, jadi pendekatan yang lebih hampir dengan planet adalah jarang untuk berlaku. Walau bagaimanapun, pada April 1996 komet itu berada jarak 0.77 AU dari Musytari, di mana orbitnya cukup hampir untuk terjejas disebabkan oleh graviti planet. Orbit komet dipendekkan dengan ketara kepada tempoh kira-kira 2,533 tahun dan ia akan kembali ke Sistem Suria dalam sekitar tahun 4385. Jarak terjauhnya dari Matahari (afelion) adalah kira-kira 370 AU, dikurangkan daripada 525 AU.

Kebarangkalian yang dianggarkan untuk Hale–Bopp menyerang pada laluan akan datang melalui Sistem Suria dalam adalah jauh, kira-kira 2.5×10−9 per orbit. Bagaimanapun, dengan garis pusat nukleus komet sekitar 60 kilometer, kesan bagi impak tersebut adalah dahsyat. Weissman secara konservatif menganggar garis pusatnya adalah 35 km; ketumpatan yang dianggarkan adalah 0.6 g/cm3 kemudian memberikan jisim komet kepada 1.3×1019 g. Pada halaju impak yang mungkin adalah 52.5 km/s, tenaga impak boleh dihitung sebagai 1.9×1032 erg atau 4.4×109 megatan, kira-kira 44 kali tenaga yang dianggarkan bagi kesan impak K-T.

Dalam banyak orbit, kesan kumulatif usikan graviti pada komet dengan kecondongan orbit yang tinggi dan jarak perihelion yang kecil secara umumnya mengurangkan jarak perihelion kepada nilai yang sangat kecil. Hale–Bopp mempunyai kira-kira 15% peluang yang akhirnya menjadi komet *sungrazing* melalui proses ini.

Hasil saintifik
---------------

Komet Hale–Bopp telah diperhatikan secara intensif oleh ahli falak ketika laluan perihelionnya dan beberapa kemajuan penting dalam sains komet adalah hasil daripada pemerhatian ini. Kadar penghasilan debu komet adalah sangat tinggi (sehingga 2.0×106 kg/s), yang mungkin menjadikan koma dalamnya secara optik lebih tebal. Berdasarkan ciri-ciri butiran debu—suhu tinggi, albedo tinggi dan ciri pancaran silikat 10 μm yang kuat — ahli falak menyimpulkan butiran debu iu adalah lebih kecil daripada yang diperhatikan pada mana-mana komet yang lain.

Hale–Bopp menunjukkan pengutuban linear yang paling tinggi pernah dikesan untuk mana-mana komet. Pengutuban sedemikian adalah hasil sinaran suria yang bertaburan oleh zarah-zarah debu di dalam koma komet dan bergantung pada sifat butiran. Ia mengesahkan lagi bahawa butiran debu di dalam komet itu adalah lebih kecil daripada yang disimpulkan dalam komet-komet lain.

### Ekor natrium

Ekor natrium neutrak komet Hale–Bopp (ekor lurus yang memanjang ke kiri dari nukleus).
Salah satu penemuan yang paling luar biasa adalah komet itu mempunyai ekor jenis ketiga. Sebagai tambahan kepada ekor gas dan habuk yang diketahui, Hale–Bopp juga mempamerkan ekor natrium yang malap, hanya boleh dilihat dengan alatan berkuasa dengan penapis khas. Pancaran natrium sebelum ini diperhatikan pada komet-komet lain, tetapi ia tidak ditunjukkan pada bahagian ekor. Ekor natrium Hale–Bopp mengandungi atom neutral (bukan ion) dan dipanjangkan kepada kira-kira 50 juta kilometer.

Sumber natrium muncul dari koma dalam, walaupun ia tidak semestinya daripada nukleus. Terdapat beberapa mekanisme yang mungkin untuk menjana sumber atom-atom natrium, termasuklah pelanggaran di antara butiran debu yang mengelilingi nukleus dan "percikan" natrium daripada butiran debu oleh cahaya ultralembayung. Tiada mekanisme utama yang bertanggungjawab untuk menghasilkan ekor natrium Hale–Bopp dan komponen-komponen yang sempit dan meresap ekor itu mungkin mempunyai asalan yang berlainan.

Sementara ekor debu komet secara kasarnya mengikut laluan orbit komet dan ekor gas menunjukkan hampir jauh secara langsung dari Matahari, ekor natrium muncul berada di antara kedua-duanya. Ini bererti atom natrium didorong menjauhi dari kepala komet oleh tekanan sinaran.

### Limpahan deuterium

Limpahan deuterium dalam komet Hale–Bopp dalam bentuk air berat telah dijumpai dua kali lebih banyak berbanding lautan Bumi. Jika limpahan deuterium adalah biasa untuk kesemua komet, ini menunjukkan bahawa walaupun impak komet diangap sebagai sumber sejumlah besar air di Bumi, ia tidak boleh menjadi satu-satunya sumber.

Deuterium juga dikesan dalam banyak sebatian hidrogen lain dalam komet. Nisbah deuterium kepada hidrogen biasa telah dijumpai berbeza dari sebatian ke sebatian, di mana ahli falak mempercayai bahawa ais komet telah dibentuk dalam awan antara najam, bukannya di nebula suria. Pemodelan teori pembentukan ais dalam awan antara najam mencadangkan bahawa komet Hale–Bopp terbentuk pada suhu sekitar 25–45 Kelvin (K).

### Organik

Pemerhatian spektroskopik komet Hale–Bopp mededahkan kehadiran banyak bahan kimia organik; beberapa daripadanya tidak pernah dikesan pada komet-komet sebelumnya. Molekul-molekul kompleks ini mungkin wujud di dalam nukleus komet atau mungkin disintesiskan oleh tindak balas dalam komet.

### Pengesanan argon

Komet Hale–Bopp merupakan komet pertama di mana gas adi argon dikesan. Gas-gas adi secara kimianya adalah lengai dan meruap dengan tinggi, dan kerana unsur-unsur adi yang berlainan mempunyai suhu pemejalwapan yang berbeza, ia boleh digunakan untuk menyelidik sejarah suhu air komet. Kripton mempunyai suhu pemejalwapan 16–20 K dan telah dijumpai menyusut lebih daripaa 25 kali berbanding dengan kelimpahan suria, manakala argon dengan suhu pemejalwapan yang lebih tinggi pula diperkaya. Bersama-sama pemerhatian ini menandakan bahawa bahagian dalam Hale–Bopp selalunya lebih sejuk daripada 35–40 K tetapi pernah mengalami keadaan lebih hangat daripada 20 K. Kecuali nebula suria jauh lebih sejuk dan lebih kaya dengan argon daripada yang dipercayai secara umum, ini mencadangkan bahawa komet itu terbentuk di luar Neptun dalam rantau lingkaran Kuiper dan kemudiannya berhijrah ke luar ke awan Oort.

### Putaran

Aktiviti dan menyahgas komet Hale–Bopp tidak tersebar secara seragam ke atas nukleusnya tetapi sebaliknya datang daripada pancutan tertentu. Pemerhatian bahan yang mengalir keluar dari pancutan ini mebenarkan ahli falak untuk mengukur tempoh putaran komet, yang didapati kira-kira 11 jam 46 minit.

### Persoalan nukleus perduaan

Imej yang diambil dari Teleskop Angkasa Hubble memaparkan apa yang kelihatan sebagai nukleus perduaan.
Pada 1997, suatu kertas telah diterbitkan yang menghipotesiskan kewujudan nukleus perduaan untuk menerangkan sepenuhnya corak yang diamati pada pancaran debu Hale–Bopp yang diperhatikan pada Oktober 1995. Kertas itu berdasarkan pada analisis teori dan tidak menuntut pengesanan pemerhatian nukleus satelit yang dicadangkan, tetapi menganggarkan bahawa ia akan mempunyai garis pusat kira-kira 30 kilometer (km) dengan nukleus utama berada sekitar 70 km, dan akan mengorbit dalam tiga hari pada jarak kira-kira 180 km. Analisis ini disahkan dengan pemerhatian pada 1996 yang menggunakan *Wide-Field Planetary Camera 2* (maksud: Kamera Planet Bidang Lebar 2) dari Teleskop Angkasa Hubble yang telah mengambil imej-imej komet yang mendedahkan satelit itu.

Walaupun pemerhatian menggunakan optik telun pada lewat 1997 dan awal 1998 menunjukkan puncak berganda dalam kecerahan nukleus, kontroversi masih wujud sama ada pemerhatian sedemikian hanya boleh dijelaskan oleh nukleus perduaan. Penemuan satelit tidak disahkan oleh pemerhatian-pemerhatian lain. Tambahan lagi, walaupun komet itu telah diperhatikan untuk memecah sebelum ini, tiada kes sebelum ini yang dijumpai bagi nukleus perduaan yang stabil. Memandangkan jisim komet yang sangat kecil, orbit nukleus perduaan akan mudah terganggu oleh graviti Matahari dan planet-planet.

UFO dan makhluk asing
---------------------

Pada November 1996, ahli falak amatur Chuck Shramek (1950–2000) dari Houston, Texas mengambil imej peranti cas terganding (CCD) komet, yang menunjukkan objek berdekatan yang memanjang sedikit dan kabur. Apabila atur cara pemaparan langit pada komputernya tidak mengenal pasti objek itu, Shramek menelefon rancangan Art Bell di saluran radio Coast to Coast AM untuk mengumumkan bahawa beliau menemui "objek seperti Zuhal" yang mengikuti Hale–Bopp. Bagi peminat objek terbang tidak dikenal pasti (UFO) seperti Courtney Brown, beliau membuat kesimpulan bahawa terdapat kapal angkasa makhluk asing yang mengekori komet itu.

Beberapa ahli falak termasuklah Alan Hale mendakwa objek itu hanyalah bintang bermagnitud 8.5, SAO141894, yang tidak muncul pada atur cara komputer Shramek kerana keutamaan penggunanya tidak ditetapkan dengan betul. Kemudian, Art Bell juga mendakwa lagi telah memperoleh satu imej objek itu daripada seorang ahli astrofizik yang tidak dikenali yang akan mengesahkan penemuannya. Bagaimanapun, ahli falak Olivier Hainaut dan David J. Tholen dari Universiti Hawaii menyatakan gambar tersebut hanyalah salinan yang diubah suai daripada salah satu imej komet mereka sendiri.

Beberapa bulan kemudian pada Mac 1997, 39 ahli kultus *Heaven's Gate* (maksud: Pagar Syurga) melakukan bunuh diri secara beramai-ramai dengan tujuan untuk berteleportasi ke kapal angkasa yang mereka percaya terbang di belakang komet.

Nancy Lieder telah mendakwa bahawa beliau menerima pesanan daripada makhluk asing melalui implan di otaknya, menyatakan bahawa Hale–Bopp merupakan cereka yang direka untuk mengalih perhatian daripada kedatangan "Nibiru" atau "Planet X", suatu planet gergasi yang mana laluannya akan mengganggu putaran Bumi, lalu menyebabkan bencana sejagat. Walaupun tarikh asal Lieder untuk kejadian itu iaitu pada Mei 2003 berlalu tanpa insiden, ramalan yang pasti akan kedatangan Nibiru diteruskan oleh tapak-tapak web konspirasi, kebanyakkannya terikat kepada fenomena 2012.

Legasi
------

Komet Hale–Bopp yang masih aktif ketika berada pada jarak 2,000 juta km dari Matahari.
Tempoh penampakan yang panjang dan liputan yang meluas di media bererti Hale–Bopp mungkin merupakan komet yang paling banyak diperhatikan dalam sejarah, memberikan impak yang lebih besar kepada orang awam berbanding kedatangan semula komet Halley pada 1986 dan sudah pasti ia dilihat oleh lebih ramai orang berbanding yang menyaksikan penampilan Halley sebelumnya. Contohnya, 69% rakyat Amerika telah melihat Hale–Bopp pada 9 April 1997.

Komet ini juga komet yang memecah rekod sebagai komet terjauh dari Matahari yang ditemui oleh amatur dengan nukleus komet terbesar yang dapat diukur dengan baik selepas 95P/Chiron dan ia boleh dilihat dengan mata kasar untuk dua kali lebih lama berbanding pemegang rekod sebelumnya. Ia juga lebih terang daripada magnitud 0 selama lapan minggu, lebih lama berbanding mana-mana komet yang pernah direkodkan.

Hale–Bopp juga adalah "komet terakhir yang disaksikan oleh Shoemakers bersama" selepas Gene Shoemaker dan isterinya Carolyn terlibat dalam kemalangan kereta selepas mengambil gambar komet. Gene meninggal dalam kejadian itu dan abunya dihantar ke Bulan bersama-sama sekeping gambar komet Hale–Bopp. Beliau berdua dikenali melalui penemuan bersama komet Shoemaker–Levy 9.

Rujukan
-------

1. 1 2 3 4 5 6  "JPL Small-Body Database Browser: C/1995 O1 (Hale–Bopp)" (Pemerhatian terakhir 22 Oktober 2007). Dicapai pada 5 Disember 2008.
2. ↑  Syuichi Nakano (12 Februari 2008). "OAA computing section circular NK 1553". OAA Computing and Minor Planet Sections. Dicapai pada 17 Disember 2009.
3. ↑  Horizons output. "Barycentric Osculating Orbital Elements for Comet C/1995 O1 (Hale-Bopp)". Dicapai pada 31 Januari 2011. (Penyelesaian menggunakan baripusat Sistem Suria dan koordinat baripusat. Pilih jenis efemeris:Elements and Center:@0)
4. ↑  "Solex 10 estimate for Next Perihelion of C/1995 O1 (Hale-Bopp)". Diarkibkan daripada yang asal pada 10 Ogos 2012. Dicapai pada 18 Disember 2009. Unknown parameter `|deadurl=` ignored (bantuan)
5. ↑  Shanklin, Jonathan D. (2000). "The comets of 1995". *Journal of the British Astronomical Association*. **110** (6): 311. Bibcode:2000JBAA..110..311S.
6. 1 2 3  Hale, A.; Bopp, T.; Stevens, J. (23 Julai 1995). "IAU Circular No. 6187". Kesatuan Astronomi Antarabangsa. Dicapai pada 5 Julai 2011.
7. 1 2  Lemonick, Michael D. (17 Mac 1997). "Comet of the decade Part II". *Time*. Diarkibkan daripada yang asal pada 2008-11-30. Dicapai pada 30 Oktober 2008.
8. ↑  Newcott, William (Disember 1997). "The Age of Comets". *National Geographic Society*. Dicapai pada 7 Disember 2009. Nobody sends telegrams anymore...
9. ↑  Bopp, Thomas (1997). "Amateur Contributions in the study of Comet Hale–Bopp". *Earth, Moon, and Planets*. **79** (1–3): 307–308. Bibcode:1997EM&P...79..307B. doi:10.1023/A:1006262006364.
10. ↑  Marsden, B. G. (1995). "Comet C/1995 O1 (Hale-Bopp)". *Minor Planet Electronic Circular*. 1995-P05.
11. ↑  Kidger, M. R.; Serra-Ricart, Miquel; Bellot-Rubio, Luis R.; Casas, Ricard (1996). "Evolution of a Spiral Jet in the Inner Coma of Comet Hale-Bopp (1995 O1)". *The Astrophysical Journal Letters*. **461** (2): L119–L122. Bibcode:1996ApJ...461L.119K. doi:10.1086/310008.
12. ↑  McNaught, R. H.; West, R. M. (2 Ogos 1995). "Circular No. 6198". IAU. Dicapai pada 5 Julai 2011.
13. ↑  Biver, N.; Rauer, H; Despois, D; Moreno, R; Paubert, G; Bockelée-Morvan, D; Colom, P; Crovisier, J; dll. (1996). "Substantial outgassing of CO from Comet Hale–Bopp at large heliocentric distance". *Nature*. **380** (6570): 137–139. Bibcode:1996Natur.380..137B. doi:10.1038/380137a0. PMID 8600385.
14. 1 2 3  Fernández, Yanga R. (2002). "The Nucleus of Comet Hale-Bopp (C/1995 O1): Size and Activity". *Earth, Moon, and Planets*. **89** (1): 3–25. Bibcode:2000EM&P...89....3F. doi:10.1023/A:1021545031431.[*pautan mati kekal*]
15. 1 2 3 4  Kidger, M.R.; Hurst, G.; James, N. (2004). "The Visual Light Curve Of C/1995 O1 (Hale-Bopp) From Discovery To Late 1997". *Earth, Moon, and Planets*. **78** (1–3): 169–177. Bibcode:1997EM&P...78..169K. doi:10.1023/A:1006228113533. Diarkibkan daripada yang asal pada 2018-06-04. Dicapai pada 2017-07-24.
16. ↑  Browne, Malcolm R. (9 Mac 1997). "Comet Holds Clues to Birth of Time". *The New York Times*.
17. ↑  "The Trail of Hale-Bopp". *Scientific American*. 17 Mac 1997. Dicapai pada 23 Oktober 2008.
18. ↑  McGee, H. W.; Poitevin, P. (1997). "The total solar eclipse of 1997 March 9". *Journal of the British Astronomical Association*. **107** (3): 112–113. Bibcode:1997JBAA..107..112M.
19. 1 2  "Comet Hale-Bopp". *Stardust*. Jet Propulsion Laboratory, NASA. 26 November 2003. Dicapai pada 9 Oktober 2008.
20. ↑  West, Richard M. (13 April 1997). "Comet Hale-Bopp (April 13, 1997)". European Southern Observatory. Diarkibkan daripada yang asal pada 24 Mei 2011. Dicapai pada 23 November 2008. Unknown parameter `|deadurl=` ignored (bantuan)
21. ↑  Shylaja, B. S. (1997). "What's New With Hale Bopp?". *Bulletin of the Astronomical Society of India*. **25**: 155–156. Bibcode:1997BASI...25..155S.
22. ↑  West, Richard M. (7 Mac 1997). "Comet Hale-Bopp (March 7, 1997)". Bali Cerap Eropah Selatan. Diarkibkan daripada yang asal pada 24 Mei 2011. Dicapai pada 25 November 2008. Unknown parameter `|deadurl=` ignored (bantuan)
23. ↑  Szabó, Gy. M.; Kiss, L. L.; Sárneczky, K. (2008). "Cometary Activity at 25.7 AU: Hale-Bopp 11 Years after Perihelion". *Astrophysical Journal Letters*. **677** (2): 121. arXiv:0803.1505. Bibcode:2008ApJ...677L.121S. doi:10.1086/588095.
24. ↑  Szabó, Gy. M.; Kiss, L. L.; Kiss, Cs.; Pál, A.; Sárneczky, K.; Juhász, A.; Hogerheijde, M. R. (2012). "Evidence for fresh frost layer on the bare nucleus of comet Hale--Bopp at 32 AU distance". *Astrophysical Journal*. **761**: 8. arXiv:1210.2785. Bibcode:2012ApJ...761....8S. doi:10.1088/0004-637X/761/1/8.
25. ↑  Szabó, M.; Sárneczky, K.; Kiss, L. L. (2011). "Frozen to death? -- Detection of comet Hale-Bopp at 30.7 AU". *Earth and Planetary Astrophysics*. **1104**: 4351. arXiv:1104.4351. Bibcode:2011A&A...531A..11S. doi:10.1051/0004-6361/201116793.
26. ↑  Dave Herald (7 Ogos 2012). "Comet Hale-Bopp C/1995 O1 - observed tonite". Yahoo Groups. Dicapai pada 9 Ogos 2012.
27. ↑  West, Richard M. (7 Februari 1997). "Comet Hale-Bopp (February 7, 1997)". European Southern Observatory. Diarkibkan daripada yang asal pada 12 Januari 2015. Dicapai pada 12 Januari 2015. Unknown parameter `|deadurl=` ignored (bantuan)
28. 1 2  Yeomans, Don (10 April 1997). "Comet Hale-Bopp Orbit and Ephemeris Information". JPL/NASA. Dicapai pada 23 Oktober 2008.
29. 1 2 3  Marsden, B. G. (1997). "Orbit Determination and Evolution of Comet C/1995 O1 (Hale-Bopp)". *Earth, Moon, and Planets*. **79** (1): 3–15. Bibcode:1997EM&P...79....3M. doi:10.1023/A:1006268813208.
30. ↑  R. Weeks, Kent (1998). *The Lost Tomb: The Greatest Discovery at the Valley of the Kings Since Tutankhamun*. London: Weidenfeld & Nicolson. m/s. 198. ISBN 0297818473. OCLC 42438718.
31. ↑  Williams, David R. (23 Disember 2005). "Comet Fact Sheet". NASA (Pusat Data Sains Angkasa Kebangsaan). Dicapai pada 5 Disember 2008. (prausikan orbit: paksi semimajor 250AU; tempoh 4000 thn)
32. 1 2  Weissman, Paul R. (2007). "The cometary impactor flux at the Earth". *Proceedings of the International Astronomical Union*. Cambridge University Press. **2** (S236): 441–450. doi:10.1017/S1743921307003559. ISBN 978-0-521-86345-2.
33. ↑  Bailey, M. E.; Emel'Yanenko, V. V.; Hahn, G.; Harris, N. W.; Hughes, K. A.; Muinonen, K.; Scotti, J. V. (1996). "Orbit Determination and Evolution of Comet C/1995 O1 (Hale-Bopp)". *Monthly Notices of the Royal Astronomical Society*. **281** (1): 916–924. Bibcode:1996MNRAS.281..916B. doi:10.1093/mnras/281.3.916.
34. ↑  Jewitt, David; Matthews, Henry (1999). "Particulate Mass Loss from Comet Hale-Bopp". *The Astronomical Journal*. **117** (2): 1056–1062. Bibcode:1999AJ....117.1056J. doi:10.1086/300743.
35. ↑  Fernández, Yanga R.; Wellnitz, Dennis D.; Buie, Marc W.; Dunham, Edward W.; Millis, Robert L.; Nye, Ralph A.; Stansberry, John A.; Wasserman, Lawrence H.; a'Hearn, Michael F.; Lisse, Carey M.; Golden, Meg E.; Person, Michael J.; Howell, Robert R.; Marcialis, Robert L.; Spitale, Joseph N. (1999). "The Inner Coma and Nucleus of Comet Hale–Bopp: Results from a Stellar Occultation". *Icarus*. **140** (1): 205–220. Bibcode:1999Icar..140..205F. doi:10.1006/icar.1999.6127.
36. ↑  Mason, C. G.; Gehrz, R. D.; Jones, T. J.; Woodward, C E.; Hanner, M. S.; Williams, D. M. (2001). "Observations of Unusually Small Dust Grains in the Coma of Comet Hale-Bopp C/1995 O1". *The Astrophysical Journal*. **549** (1): 635–646. Bibcode:2001ApJ...549..635M. doi:10.1086/319039.
37. ↑  Ganesh, S.; Joshi, U. C.; Baliyan, K. S.; Deshpande, M. R. (1998). "Polarimetric observations of the comet Hale-Bopp". *Astronomy and Astrophysics Supplement*. **129** (5): 489–493. Bibcode:1998A&AS..129..489G. doi:10.1051/aas:1998201.
38. 1 2 3  Cremonese, G; Boehnhardt, H; Crovisier, J; Rauer, H; Fitzsimmons, A; Fulle, M; Licandro, J; Pollacco, D; dll. (1997). "Neutral Sodium from Comet Hale–Bopp: A Third Type of Tail". *The Astrophysical Journal Letters*. **490** (2): L199–L202. arXiv:astro-ph/9710022. Bibcode:1997ApJ...490L.199C. doi:10.1086/311040.
39. ↑  Wilson, J. K.; Baumgardner, J.; Mendillo, M. (1998). "Three tails of comet Hale-Bopp". *Geophysical Research Letters*. **25** (3): 225–228. Bibcode:1998GeoRL..25..225W. doi:10.1029/97GL03704.
40. ↑  Cremonese, G.; Fulle, Marco (1997). "Sodium In Comets". *Earth, Moon, and Planets*. **79** (1): 209–220. Bibcode:1997EM&P...79..209C. doi:10.1023/A:1006245619568.
41. 1 2  Meier, Roland; Owen, Tobias C. (1999). "Cometary Deuterium". *Space Science Reviews*. **90** (1–2): 33–43. Bibcode:1999SSRv...90...33M. doi:10.1023/A:1005269208310.
42. ↑  Rodgers, S. D.; Charnley, S. B. (2002). "Organic synthesis in the coma of Comet Hale–Bopp?". *Monthly Notices of the Royal Astronomical Society*. **320** (4): L61–L64. Bibcode:2001MNRAS.320L..61R. doi:10.1046/j.1365-8711.2001.04208.x.
43. ↑  Krasnopolsky, Vladimir A.; Mumma, MJ; Abbott, M; Flynn, BC; Meech, KJ; Yeomans, DK; Feldman, PD; Cosmovici, CB (1997). "Detection of Soft X-rays and a Sensitive Search for Noble Gases in Comet Hale-Bopp (C/1995 O1)". *Science*. **277** (5331): 1488–1491. Bibcode:1997Sci...277.1488K. doi:10.1126/science.277.5331.1488. PMID 9278508.
44. 1 2  Stern, S. A.; Slater, D. C.; Festou, M. C.; Parker, J. Wm.; Gladstone, G. R.; A'hearn, M. F.; Wilkinson, E. (2000). "The Discovery of Argon in Comet C/1995 O1 (Hale-Bopp)". *The Astrophysical Journal*. **544** (2): L169–L172. arXiv:astro-ph/0011327. Bibcode:2000ApJ...544L.169S. doi:10.1086/317312.
45. ↑  "Bergeron Comet Hale-Bopp Animation". *Stardust*. Jet Propulsion Laboratory, NASA. Dicapai pada 14 Oktober 2008.
46. ↑  Warell, J; Lagerkvist, C.-I; Lagerros, J. S. V (1999). "Dust continuum imaging of C/1995 O1 (Hale-Bopp): Rotation period and dust outflow velocity". *Astronomy and Astrophysics Supplement Series*. **136** (2): 245–256. Bibcode:1999A&AS..136..245W. doi:10.1051/aas:1999213.
47. ↑  Sekanina, Z. (1997). "Detection of a Satellite Orbiting The Nucleus of Comet Hale–Bopp (C/1995 O1)". *Earth, Moon, and Planets*. **77** (3): 155–163. Bibcode:1997EM&P...77..155S. doi:10.1023/A:1006230712665.
48. ↑  Sekanina, Z. (1998). "Detection of a Satellite orbiting the Nucleus of Comet Hale-Bopp (C/1995 O1)". *Proceedings of the First International Conference on Comet Hale-Bopp*. Pertubuhan Eropah untuk Penyelidikan Astronomi di Hemisfera Selatan.
49. ↑  Marchis, F.; Boehnhardt, H.; Hainaut, O. R.; Le Mignant, D. (1999). "Adaptive optics observations of the innermost coma of C/1995 O1. Are there a "Hale" and a "Bopp" in comet Hale-Bopp?" (PDF). *Astronomy & Astrophysics*. **349**: 985–995. Bibcode:1999A&A...349..985M.
50. ↑  McCarthy, D. W.; Stolovy, S; Campins, H; Larson, S; Samarasinha, N; Kern, S (2007). "Comet Hale–Bopp in outburst: Imaging the dynamics of icy particles with HST/NICMOS". *Icarus*. **189** (1): 184–195. Bibcode:2007Icar..189..184M. doi:10.1016/j.icarus.2007.01.019.
51. ↑  Weaver, H. A.; Feldman, P. D.; a'Hearn, M. F.; Arpigny, C.; Brandt, J. C.; Stern, S. A. (1999). "Post-Perihelion HST Observations of Comet Hale–Bopp (C/1995 O1)". *Icarus*. **141** (1): 1–12. Bibcode:1999Icar..141....1W. doi:10.1006/icar.1999.6159.
52. ↑  Sekanina, Z. (1997). "The problem of split comets revisited". *Astronomy and Astrophysics Letters*. **318**: L5–L8. Bibcode:1997A&A...318L...5S.
53. ↑  Jaroff, Leon; Willwerth,, James (14 April 1997). "The man who spread the myth". *Time*. Diarkibkan daripada yang asal pada 2008-11-23. Dicapai pada 3 Oktober 2008.CS1 maint: extra punctuation (link)
54. ↑  Hale, Alan (1997). "Hale-Bopp Comet Madness". *Skeptical Inquirer*. **21** (2): 25–28.
55. ↑  Burnham, Robert; Levy, David H. (2000). *Great Comets*. Cambridge University Press. m/s. 191. ISBN 978-0-521-64600-0.
56. ↑  Tholen, David J. (15 Januari 1997). "Fraudulent use of a IfA/UH picture". Pertubuhan Eropah untuk Penyelidikan Astronomi di Hemisfera Selatan. Diarkibkan daripada yang asal pada 30 September 2007. Dicapai pada 14 Oktober 2008.
57. ↑  Robinson, Wendy Gale. "Heaven's Gate: The End". *Journal of Computer-Mediated Communication*. **3** (3). doi:10.1111/j.1083-6101.1997.tb00077.x.
58. ↑  George Johnson (28 Mac 1997). "Comets Breed Fear, Fascination and Web Sites". *The New York Times*. Dicapai pada 27 September 2009.
59. ↑  David Morrison. "The Myth of Nibiru and the End of the World in 2012". Skeptical Enquirer. Diarkibkan daripada yang asal pada 2009-04-21. Dicapai pada 28 April 2009.
60. ↑  Aguirre, Edwin L. (Julai 1997). "The Great Comet of 1997". *Sky and Telescope*.
61. ↑  "Eugene Shoemaker Ashes Carried on Lunar Prospector". *www2.jpl.nasa.gov*. NASA. Dicapai pada 26 Julai 2017.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Komet Hale–Bopp*** |

* CometBase: Komet Hale-Bopp
* Cometography.com: Komet Hale-Bopp
* Laman Hale–Bopp NASA
* Hale-Bopp di *JPL Small-Body Database* Sunting ini di Wikidata

	+ Penemuan · Efemeris · Gambar rajah orbit · Unsur-unsur orbit · Parameter fizikal
* Shadow and Substance.com: Gambar rajah orbit statikDiarkibkan 2011-08-27 di Wayback Machine
* Animasi Nukleus Komet Diarkibkan 2007-09-29 di Wayback Machine
* A Dynamical Analysis of the Dust Tail of Comet C/1995 O1 (Hale-Bopp) at High Heliocentric Distances (Kramer : 9 Apr 2014 : arXiv:1404.2562)

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat

 |